от приложение VI.
 2.
 Приложими са също всички общи указания, включени в част I от приложение II към настоящия регламент.
 1. Обхват на отчитането
 3.
 Данните, посочени в член 101, параграф 1 от Регламента за капиталовите изисквания (РКИ), са предмет на отчитане от страна на всички институции, които използват недвижим имот за целите на трета част, дял II от РКИ.
 4.
 Образецът обхваща всички национални пазари, към които дадена институция/група от институции има експозиции (вж. член 101, параграф 1 от РКИ). Съгласно член 101, параграф 2, трето изречение данните се отчитат поотделно за всеки пазар на имоти в рамките на Съюза.
 2. Определения
 5.
 Определение за загуба: „загуба“ означава „икономическа загуба“ съгласно определението в член 5, параграф 2 от РКИ, включително загуби от лизинг на имот. Събраните вземания от други източници (например банкови гаранции, застраховка „Живот“ и др.) не се признават при изчисляването на загубите от недвижим имот. Загубите по дадена позиция не се нетират с печалбите от успешно възстановяване по друга позиция.
 6.
 Съгласно определението в член 5, параграф 2 от РКИ за експозициите, обезпечени с жилищен и търговски имот, изчисляването на икономическата загуба следва да започне от неусвоения размер на експозицията към отчетната дата и следва да включва най-малко: i) постъпленията от реализацията на обезпечението; ii) преките разходи (включително лихвените плащания и разходите за обработка, свързани с ликвидацията на обезпечението); и iii) непреките разходи (включително оперативните разходи на обработващото звено). Всички компоненти трябва бъдат дисконтирани към отчетната референтна дата.
 7.
 Стойност на експозицията: за стойността на експозицията са приложими правилата, предвидени в трета част, дял II от РКИ (вж. глава 2 за институции, които прилагат стандартизирания подход, и глава 3 за институции, които прилагат вътрешнорейтинговия подход).
 8.
 Стойност на имота: За стойността на имота са приложими правилата, предвидени в трета част, дял II от РКИ.
 9.
 Ефект на курсовите разлики: Отчетната валута се използва по курса към отчетната дата. Освен това прогнозните икономически загуби следва да отчитат ефекта на курсовите разлики, ако експозицията или обезпечението са деноминирани в друга валута.
 3. Географска разбивка
 10.
 Съгласно обхвата на отчитането при предоставянето на информацията за загубите от заеми, обезпечени с недвижим имот (образец CR IP Losses), се използват следните образци:
 а)
 един общ образец
 б)
 по един образец за всеки национален пазар в Съюза, към който институцията има експозиции, и
 в)
 един образец със сумарни данни за всички национални пазари извън Съюза, към които институцията има експозиции.
 4. Отчитане на експозиции и загуби
 11.
 Експозиции: всички експозиции, които се третират съгласно трета част, дял II от РКИ и при които се използва обезпечение с цел намаляване на размера на рисково претеглената експозиция, се отчитат в образец CR IP Losses. Това означава също, че когато смекчаващият риска ефект на недвижимия имот се използва само за вътрешни цели (т.е. по стълб 2) или за големи експозиции (вж. четвърта част от РКИ), съответните експозиции и загуби не трябва да се отчитат.
 12.
 Загуби: загубите се отчитат от институцията, която има въпросната експозиция към края на отчетния период. Загубите се отчитат веднага след осчетоводяването